text: خبز النان , خصوصي للسندويشات
text: #000003
text: خبز النان , شي المفروض كل يوم ينوجد على الطاولة الهندية . طعمته طيبة كتير , السمنة او الزبدة رح تخلي طعمته رووعة و ما بتشبه ايا شي تاني . مع انو في بعض المناطق بالهند بيحضروا هل الوصفة بدهن الخروف, طبعاً انا و بناء على ضميري الحي ما جربته و لا مرة بالدهن .
text: #000006
text: شكله حلو و مميز متل الدمعة , يمكن مو واضح بالصورة , اما بالنسبة لسماكته فهو المفروض يكون اسمك من الخبز العربي بشوي , بس انا لحتى استعمله كرغيف لسندويشة كبيرة خليته سميك شوي , رح نزل النان الرقيق بالايام اذا رب العالمين راد .
text: #000007
text: فيكي تحضريه و تخليه يتنكه بكتير اشيا , بصل , كراوية , توم , كمون , كلو بيجنن و تغير شكل , انا اليوم رح حضره سادة لحتى احشي فيه السندويشات مع انو بيني و بينكم ما قدرت احشي فيه شي لان القطط لقمشته و هو سخن و ما صبروا لحتى اعمل فيه ايا شي تاني .
text: #000008
text: منورة بيتك حبيبتي من جديد و منيح الي اطمنت عليكي
  بيصير خميرة فورية و هيك بتعجني كل المقادير مع بعض و بتخليها تخمر و بتكملي الوصفة :zzz
text: #000013
text: يعطيكي العافية ست منى
  حضرتك مو كاتبه خميرة فهل نضع أم لا وأديش الكميه
  بالنسبة للصينية هل يحتاج دهنها بالزيت قبل وضع الأكواب الورقية
text: #000020
text: في بالمقادير نص معلقة خميرة اذا انتبهت و ما في اكواب ورقية بس الصينية مندهنا بشوية زيت قبل مد العجينة فيها
text: #000021